Document ID: /roh_data/filtered/fineweb-2-filterrobots_roh.jsonl.gz/44230

A Chapella en l'Engiadin'Ota ha in chatschader sajettà senza vulair sin in chaval. Sco quai che la polizia chantunala communitgescha, haja il chatschader l'emprim vesì in buc-chavriel e saja suandà quel en il God God. Lura haja el sajettà sin in animal che n'era betg lunsch davent da là, nua ch'il chavriel è stà. Suenter ha il chatschader constatà d'avair tutgà in chaval islandais. Immediat haja quel annunzià il scumbigl tar la surveglianza da selvaschina.
Il chaval è stà blessà uschè ferm ch'il veterinari l'ha stuì durmentar anc al lieu. Il chatschader lascha valair tut e vegn denunzià tar la procura publica.